Ejendommens mandelige beboer hørte tidligt i morges et højt knald og på samme tid sprang der en rude. Klokken 7:37 fik redningsberedskabet Morsø Kommune en anmeldelse om en gårdbrand. - Der var godt gang i stuehuset, da vi ankom, siger indsatsleder Oluf Jakobsen, der er redningsberedskabet Morsø Kommune. Årsagen til brand er endnu ikke kendt, men indsatslederen oplyser, at branden formentlig opstod i soveværelset. Selvom efterslukningen har varet helt til middag, er branden under kontrol. - Der bliver ikke rigtigt noget tilbage af det stuehus. Det er helt brændt ned, siger indsatsleder Oluf Jakobsen. Ejendommens mandlige beboer anmeldte selv branden og kom ikke til skade.
Et stuehus er brændt ned i Frøslev området på Mors. Ingen er kommet til skade, på trods af at huset er brændt helt ned.